Προεδρικές εκλογές στο Σάο Τομέ και Πρίνσιπε 2021

Στις 18 Ιουλίου 2021 διεξήχθησαν προεδρικές εκλογές στο Σάο Τομέ και Πρίνσιπε.

Στην εκλογή συμμετείχαν 19 υποψήφιοι. Μεταξύ αυτών δεν συμπεριλαμβάνεται ο απερχόμενος Πρόεδρος Εβαρίστο Καρβάλιο, ο οποίος δεν διεκδίκησε την επανεκλογή του για μία δεύτερη θητεία. Η Αφρικανική Ένωση, η Οικονομική Κοινότητα Κεντροαφρικανικών Κρατών, οι Ηνωμένες Πολιτείες και η Ιαπωνία έστειλαν παρατηρητές για να παρακολουθήσουν τη διεξαγωγή. 

Ο Κάρλος Βίλα Νόβα εξελέγη πρόεδρος αφού κέρδισε τον Γκιλιέρμε Ποσέρ ντα Κόστα στον δεύτερο γύρο των εκλογών συγκεντρώνοντας το 57,5% των ψήφων. 

 Εκλογικό σύστημα 
Σύμφωνα με το Σύνταγμα της Δημοκρατίας του Σάο Τομέ και Πρίνσιπε, ο Πρόεδρος είναι ο αρχηγός του κράτους και ο ανώτατος διοικητής των Ενόπλων Δυνάμεων, εκπροσωπεί τη Δημοκρατία, εγγυάται την εθνική ανεξαρτησία και διασφαλίζει την κανονική λειτουργία των ιδρυμάτων. Εκλέγεται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία, η οποία είναι μία φορά ανανεώσιμη. Δηλαδή, κανείς δεν μπορεί να διατελέσει πάνω από δύο θητείες ως Πρόεδρος. Δικαίωμα υποψηφιότητας έχουν όλοι οι πολίτες του Σάο Τομέ και Πρίνσιπε, ηλικίας άνω των 35 ετών. Το εκλογικό σύστημα είναι πλειοψηφικό δύο γύρων. Ο υποψήφιος που θα εξασφαλίσει την απόλυτη πλειοψηφία, δηλαδή πάνω από 50% των ψήφων, ανακηρύσσεται νικητής. Αν στον πρώτο γύρο δεν αναδειχθεί νικητής, τότε διεξάγεται δεύτερος γύρος στον οποίον συμμετέχουν οι δύο υποψήφιοι που επικράτησαν στον πρώτο. Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες του Σάο Τομέ και Πρίνσιπε, ηλικίας άνω των 18 ετών, υπό την προϋπόθεση να μην είναι υπήκοοι ξένου κράτους και να μην έχουν αποστερηθεί το δικαίωμα με ιατρική διάγνωση ή δικαστική απόφαση.

 Αποτελέσματα 
+Aποτελέσματα  προεδρικής εκλογήςΥποψήφιοςΚόμμα1ος γύρος2ος γύροςΨήφοι%Ψήφοι%Κάρλος Βίλα Νόβα32.02245.481Γκιλιέρμε Ποσέρ ντα Κόστα16.82933.557Ντελφίμ Νέβες 13.691Αμπέλ Μπομ ΖεσούςΑνεξάρτητος2.907Μαρία ΝέβεςΑνεξάρτητη (από το )2.696Χούλιο ΣίλβαΒίκτορ ΜοντέιροΑνεξάρτητος (από το )Μοϊσές ΒιέγκαςΑνεξάρτητοςΜανουέλ ντο ΡοσάριοΑνεξάρτητοςΚάρλος ΣτοκΑνεξάρτητος (από το )Εουζένιο ΤάινιΑνεξάρτητοςΧόρχε ΑμάντοΑνεξάρτητος (από το )Αουρέλιο ΜάρτινςΑνεξάρτητος (από το )Μικέ Ζεσούς ΜπονφίμΑνεξάρτητος (από το )Έλσα Γκαρίντο Πράσινο ΚόμμαΟλίντο ΝέβεςΑνεξάρτητος (από το –)Κάρλος Νέβες –Έλσα ΠίντοΑνεξάρτητη (από το )Ρομπέρτο Σούσα ΠόντεςΑνεξάρτητοςΆκυρα / κενά ψηφοδέλτια2.4241.497Σύνολο79.03881.123Εγγεγραμμένοι ψηφοφόροι / προσέλευση123.301123.301

 Παραπομπές 

Κατηγορία:Εκλογές στο Σάο Τομέ και Πρίνσιπε
Σαο Τομε